Nafarroako Parlamentuko Eledunen Batzarrak, 2019ko irailaren 16an egindako bilkuran, ondoko adierazpena onetsi zuen:

“– Nafarroako Parlamentuak bat egiten du Alacanteko Plataforma Feministak bultzatutako mobilizazioarekin, emakumeen aurkako indarkeria “larrialdi-egoerakoa” izatera heldu dela iritzita, eta dei egiten du gure erkidegoan irailaren 20an horren karietara deitzen diren ekitaldietan parte hartzera.

– Nafarroako Parlamentuak bere egiten du “20S Emergencia Feminista” manifestuarekin, eta adierazten du emakumeen eta beren seme-alaben erailketen aurka sendo jardun beharra dagoela, bai eta sexu-indarkeriaren aurka ere, behin eta berriro zabaltzen baitu izua lurralde osoko emakumeen bizitzan” (10-19/DEC-00053).

Iruñean, 2019ko irailaren 16an

Lehendakaria: Unai Hualde Iglesias